Banjur aku nyritakna kabeh kedadeyan sing bar tak lakoni mau. Awit aku dikon lembur karo bosku, kena macet lan kedadeyan kang nyalawadi ing Tol Jagorawi mau. Narsih ngrungokake critaku kanthi premati. Malah dheweke nyalahake aku amarga mbuwang kucing sing taktabrak mau, aku kudune ngubur kucing mau ora malah angger takbuwang kaya ngono. Bojoku wedi yen mengko bakal ana kedadeyan culika lan bakal enthuk sial nganti pitung dina amarga aku ora ngrumati kucing sing taktabrak mau.
